**ТАТАРСТАН РЕСПУБЛИКАСЫ**

**БӨГЕЛМӘ МУНИЦИПАЛЬ РАЙОНЫНЫҢ**

**АЕРЫМ ПРЕДМЕТЛАР ТИРӘНТЕН ӨЙРӘНЕЛӘ ТОРГАН**

**3 НЧЕ УРТА ГОМУМИ БЕЛЕМ МӘКТӘБЕ**

**ГОМУМИ БЕЛЕМ МУНИЦИПАЛЬ УЧРЕЖДЕНИЕСЕ**

***“Татарстан- бай һәм зур республика”***

***хикәясендәге лексик-грамматик материал***

3 нче сыйныф рус төркеме өчен

дәрес эшкәртмәсе

2 квалификацион категорияле татар

теле һәм әдәбияты укытучысы

Хисамиева Резедә Әнис кызы

Бөгелмә, 2011

**Тема**: Татарстан-бай һәм зур республика” хикәясендәге лексик-грамматик материал

**Бурыч:** Татарстан турында тирәнтен белем һәм мәгълүмат бирү.

**Максатлар:** -эзлекле телдән сөйләм күнекмәләрен формалаштыру;

-диалогик һәм монологик сөйләм күнекмәләрен үстерү;

-балаларда туган якка мәхәббәт, горурлык хисе тәрбияләү.

**Җиһазлау**: Татарстан картасы, мультимедиа аша күрсәтү өчен материаллар (Казанга багышланган презентация, ситуатив күнегүләр, “Дөрес җөмлә төзе” уены), индивидуаль карточкалар

**Дәрес планы**

1.Оештыру өлеше.Уңай халәт тудыру.

2. Мәктәп турында монологик сөйләмгә чыгу.

3. Текстны кабул итүгә әзерлек:

* презентация карау;
* укытучының кереш сүзе.

4. Текст өстендә эш:

* сүзлек эше;
* эчтәлек буенча әңгәмә;
* укытучы сораулары, җаваплар.

5. Өй эшләрен тикшерү:

* Татарстан табигате турында монологик сөйләмгә чыгу.

6. Ял итү минуты.

7. Белемнәрне ныгыту:

* дидактик уен уйнау (төркемләп башкарыла);
* ситуатив күнегүләр (төркемнәрдә);
* текст буенча сораулар һәм җаваплар төзү (төркемнәрдә эш).

8. Дәфтәрләрдә мөстәкыйль язма эш (индивидуаль карточкалар нигезендә).

9. Өй эше үтәүгә әзерлек.

10. Рефлексия.

**Дәрес барышы.**

**1.Оештыру өлеше. Уңай халәт тудыру.**

-Хәерле көн укучылар! Утырыгыз.

-Дәрестә кем дежур?

-Бүген ничәнче число?

-Атнаның кайсы көне?

-Бүген көн нинди?

- Урамга карагыз әле. Күк йөзе аяз, кояшлы . Сезнең кәефегез дә яхшыдыр дип ышанам. Бүгенге дәресебез дә кызыклы узар .

**2. Мәктәп турында монологик сөйләмгә чыгу.**

**Укытучы:** Укучылар, таныш булыгыз! Безгә “Салават күпере” журналы редакциясеннән хәбәрче килгән.

**Хәбәрче**:Исәнмесез, балалар. Мин сезнең мәктәп турында бик күп яхшы сүзләр ишеттем, шуңа күрә сезгә кунакка килергә булдым. Ә хәзер танышып китик. Мин “Салават күпере” журналы хәбәрчесе Светлана булам.

**Укучы**: *Ә мин - Кристина. Мин 3нче мәктәптә укыйм. Безнең мәктәбебез Газинур Гафиятуллин урамында урнашкан.*

**Хәбәрче**: Ә синең исемең ничек?

*-Минем исемем Дима.*

**Хәбәрче**: Син мәктәбегез турында нәрсәләр беләсең?

*- Безнең мәктәбебез дүрт катлы. Ул зур, матур һәм чиста. Сыйныф бүлмәбез өченче катта урнашкан. Мин 3-сыйныфта укыйм. Татар теле, рус теле, математика, инглиз теле дәресләрен яратам.*

**Хәбәрче**: Татар теле дәресендә сез нишлисез?

*-Укыйбыз, язабыз, шигырьләр сөйлибез.*

**Хәбәрче**: Сезгә татар теле ни өчен кирәк?

*-Чөнки Татарстанда татар теле һәм рус теле- дәүләт телләре.*

**3. Текстны кабул итүгә әзерлек.**

**Хәбәрче:** Рәхмәт! Сез татарча бик матур сөйләшәсез, мәктәбегез турында күп беләсез икән. Ә хәзер мин сезне Татарстан буйлап сәяхәткә чакырам. *(презентация күрсәтелә)*

**Укытучы**: Күргәнегезчә, Татарстанның табигате бик бай һәм матур, истәлекле урыннар бар. Моның шулай икәнлегенә “Татарстан-бай һәм зур республика” хикәясен укып ышанырбыз.

**4. Текст өстендә эш**.(Р.З.Хәйдәрова “Татар теле” 3нче сыйныф, 95 бит)

* **сүзлек эше (слайд)**

ватан-родина

дәүләт-государство

мөстәкыйль-самостоятельный

файдалы казылма- полезные ископаемые

табигать- природа

искиткеч-удивительно

**Укытучы:** Хәзер текстны игътибар белән тыңлагыз. Текст эчтәлеге буенча сорауларга җавап бирергә әзерләнегез*.*

-Укучылар, сез текстны тыңладыгыз. Текстта сүз нәрсә турында бара? *(Укучылар тыңлаган текст буенча җавап бирәләр.* **Көтелгән җаваплар:** *Татарстанда нефть чыга. Анда самолетлар, автомобильләр ясыйлар.Татарстанда шәһәрләр, матур авыллар, посёлоклар бик күп. Татарстанның табигате бик матур һәм бай, Татарстанның беренче президенты- Минтимер Шәймиев...)*

**5.Өй эшен тикшерү.**

**Укытучы**: Бүген безнең дәрескә Диана белән Даша Татарстан турында сөйләргә әзерләнеп килгәннәр. ***Көтелгән җавап****:*

*Без Татарстанда яшибез.Татарстанның башкаласы- Казан шәһәре.Татарстанда Әлмәт,Азнакай, Яр Чаллы, Бөгелмә, Зәй шәһәрләре бар.Мин Бөгелмдә яшим, ә дустым Лена Әлмәттә яши.Татарстанның табигате матур, бай. Урманнарда төрле агачлар үсә, төрле җәнлекләр яши..)*

**6. Ял итү минуты. (“ Без инде хәзер зурлар”)**

**7. Белемнәрне ныгыту.**

**Укытучы**: Через Татарстан протекают 4 реки – Волга, Кама, Вятка, Белая река. В Татарстане есть такие города как- Казань, Наб. Челны, Альметьевск... Татарстан аша Идел, Кама, Нократ, Агыйдел елгалары ага (картадан күрсәтелә) Татарстанда Казан, Чаллы, Әлмәт, Бөгелмә, Чистай кебек зур шәһәрләр бар. Кунагыбыз Светлана сезгә бер уен тәкъдим итә. Уен “Кем тизрәк таба?” дип атала. Уенны 2 төркемдә уйнарбыз. Һәр төркем картадан бирелгән шәһәрләрне табып күрсәтер.

1нче төркем 2нче төркем

Әлмәт Зәй

Чаллы Минзәлә

Казан Лениногорск

Алабуга  Түбән Кама

Бөгелмә Мамадыш

*(Биремгә нәтиҗә ясала, билгеләр куела)*

* **Ситуатив күнегүләр (төркемнәрдә эш).**

**Укытучы:** Татарстанда борынгы һәм заманча шәһәрләр дә, зур һәм кечкенә авыллар да, район үзәкләре дә күп. Сез татарлар күп яши торган район үзәгенә - Азнакайга яки Мөслимгә килдегез, ди. Мин сезгә ситуацияләр тәкъдим итәм, төрле карточкалар таратам. Бергәләп чишик әле. Карточкаларда бирелгән сорауларны үз диалогыгызда куллана аласыз.

*(Төрле төстәге карточкалар таратыла, укучылар сорауларны укыйлар һәм диалог төзиләр).*

**Карточкалар:**

Узнай у друга:

- какие города Татарстана он знает? ( *син Татарстанның нинди шәһәрләрен беләсең?)*

- есть ли у них в городе метро? (*Сезнең шәһәрегездә метро бармы?)*

*-*есть ли у них в городе музеи, театры? *(сезнең шәһәрегездә музейлар, театрлар бармы?)*

-вырази свое восхищение, какой красивый город, *(Нинди матур шәһәр! )*

-далеко ли находится школа? *(Мәктәп еракмы?)*

- У тебя разболелась голова, как ты спросишь, где находится аптека?

(*Зинһар өчен, әйтегез әле,даруханә кайда урнашкан?)*

**8. Мультимедиа аша җөмләләр төзү.**

**Укытучы:** Укучылар, хәзер тактада бирелгән сүзләрдән дөрес җөмләләр төзеп укырбыз (күмәк эш).

1 нче слайд

Ватаныбыз, безнең, Татарстан . Гербы, флагы, гимны, һәм, бар, аның.

2 нче слайд

Беренче , Татарстанның, президенты, Минтимер , улы, Шәймиев, Шәрип.. Татарстан, гимнын, Рөстәм Яхин, Республикасының, композитор, язган.

3 нче слайд

Казан, башкаласы,Татарстанның. Газ, республикада, нефть, файдалы казылмалар, бар. Искиткеч, табигате, матур, Татарстанның.

4 нче слайд

Студентлар, шәһәре, Әлмәт, шәһәре, нефтьчеләр, Алабуга. Әлмәттән, ерак, Бөгелмә, түгел. *(Биремгә нәтиҗә ясала, билгеләр куела)*

* Уен.

Укытучы: Ә сезнең Казанда булганыгыз бармы? Әйдәгез, тикшереп карыйк әле, кем Казанны яхшырак белә икән?

*(Төркемнәргә бүленеп, укучылар бер-берсенә сораулар бирәләр)*

-Казан нинди шәһәр?

-*Казан зур, матур шәһәр.*

-Синең Казанда булганың бармы?

*-Әйе, минем Казанда булганым бар.*

-Казанда нинди һәйкәлләр бар?

*-Казанда М.Җәлил, Г.Тукай, М.Горький һәйкәлләре бар.*

-Сиңа Казан ошадымы?

*-Әйе, бик ошады.*

**9. Өй эше үтәүгә әзерлек.**

-Рәхмәт, укучылар. Барыгыз да дәрестә актив катнаштыгыз. Өйгә эш: “Татарстан- бай һәм зур республика” дигән темага 3-4 җөмләдән торган хикәя төзеп килегез. Өй эшен үтәгәндә дәфтәрләрдә карточкалар буенча эшләнгән биремне дә файдаланыгыз.

**10. Рефлексия.**

**Хәбәрче:** Дусларым! Дәресегез бик ошады. Барыгызга да зур рәхмәт әйтәсем килә. Сезгә ихлас күңелдән зур уңышлар, сәламәтлек телим.

**Укытучы:** Укучылар, без сезнең белән бүгенге дәрестә нәрсәләр турында сөйләштек?

Татарстан турында нинди яңа белемнәр алдык?